CELEX: 32004R1862
Language: mt
Date: 2004-10-26 00:00:00
Title: 1862/2004/KE: Regolament tal-Kummissjoni (KE) Nru 1862/2004 tas- 26 ta' Ottubru 2004 li jistabbilixxi n-normi ta’ tqegħid fis-suq li japplikaw għad-dulliegħ

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               48
            
         REGOLAMENT TAL-KUMMISSJONI (KE) Nru 1862/2004
   tas-26 ta' Ottubru 2004
   li jistabbilixxi n-normi ta’ tqegħid fis-suq li japplikaw għad-dulliegħ
   IL-KUMMISSJONI TAL-KOMUNITÀ EWROPEA,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2200/96 tat-28 ta' Ottubru 1996 dwar l-organizzazzjoni komuni tas-suq tal-frott u l-ħxejjex (1), u partikolarment l-Artikolu 2(2) tiegħu,
   Billi:
   
               (1)
            
            
               Id-dulliegħ huma fost il-prodotti fl-Anness I tar-Regolament (KE) Nru 2200/96 li għalihom iridu jiġu adottati l-istandards. Ir-Regolament tal-Kummissjoni (KE) Nru 1093/97 tas-16 ta’ Ġunju 1997 li jistabbilixxi livelli fissi ta’ marketing applikabbli għall-bettieħ u d-dulliegħ (2) sarulu ħafna modifiki. Għal raġunijiet ta' ċarezza, ir-Regolament (KE) Nru 1093/97 għandu jitħassar u jinbidel b'Regolament ġdid, mill-1 ta’ Jannar 2005.
            
         
               (2)
            
            
               Għal dak il-għan, u fl-interess li tiġi ppriservata t-trasparenza fis-swieq dinjija, għandu jiġi kkunsidrat l-istandard KEE/NU FFV-37 li jikkonċerna l-kontroll fuq it-tqegħid fis-suq u l-kwalità tad-dulliegħ irrakkomandat mill-Grupp ta' Ħidma dwar l-Istandardizzazzjoni tal-kwalità tal-Prodotti Agrikoli tal-Kummissjoni Ekonomika għall-Ewropa tan-Nazzjonijiet Uniti (NU/KEE).
            
         
               (3)
            
            
               Bl-applikazzjoni ta' standards ġodda ta' kwalità għandhom jitneħħew mis-suq prodotti li l-kwalità tagħhom mhijiex sodisfaċenti, il-produzzjoni ssir konformi mal-ħtiġijiet tal-konsumatur, u jiġi ffaċilitat il-kummerċ fuq bażi ta’ kompetizzjoni leali, u b'hekk titjieb il-profitabbiltà tal-produzzjoni.
            
         
               (4)
            
            
               L-istandards huma applikabbli fl-istadji kollha tat-tqegħid fis-suq. It-trasport għal distanzi twal, il-ħżin għal ċertu ħin u d-diversi proċessi li minnhom jgħaddu l-prodotti jistgħu jikkawżaw xi element ta' taħsir minħabba l-iżvilupp bijoloġiku tal-prodotti jew in-natura tagħhom li jitħassru. Dan id-deterjorament għandu jiġi kkunsidrat meta jiġu applikati l-istandards fl-istadju tat-tqegħid fis-suq wara d-dispaċċ.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat ta' Ġestjoni għall-Frott u l-Ħaxix Frisk,
            
         ADOTTAT DAN IR-REGOLAMENT:
   Artikolu 1
   L-istandard tat-tqegħid fis-suq tad-dulliegħ, li jaqa' taħt il-kodiċi NK 0807 11, għandu jkun kif stipulat fl-Anness.
   L-istandards għandhom jgħoddu fl-istadji kollha tat-tqegħid fis-suq fil-kondizzjonijiet stabbiliti fir-Regolament (KE) Nru 2200/96.
   Madankollu, fl-istadji ta' wara l-kunsinna, fir-rigward tar-rekwiżiti tal-istandard, il-prodotti jistgħu juru:
   
               (a)
            
            
               tnaqqis fil-freskezza u fin-nefħa;
            
         
               (b)
            
            
               daqsxejn deterjorazzjoni minħabba l-evoluzzjoni bijoloġika tagħhom u t-tendenza tagħhom li jitħassru.
            
         Artikolu 2
   Ir-Regolament (KE) Nru 1093/97 jitħassar.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali ta' l-Unjoni Ewropea.
   Jibda jgħodd mill-1 ta' Jannar 2005.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 26 ta' Ottubru 2004.
      
         
            Għall-Kummissjoni
         
         Franz FISCHLER
         
            Membru tal-Kummissjoni
         
      
   
   
      (1)  ĠU L 297, 21.11.1996, p. 1. Ir-Regolament kif emendat l-aħħar mir-Regolament tal-Kummissjoni (KE) Nru 47/2003 (ĠU L 7, 11.1.2003, p. 64).
   
      (2)  ĠU L 158, 17.6.1997, p. 21. Ir-Regolament kif emendat l-aħħar mir-Regolament (KE) Nru 907/2004 (ĠU L 163, 30.4.2004, p. 50).
   
      ANNESS
      STANDARDS GĦAD-DULLIEGĦ
      I.   DEFINIZZJONI TA’ PRODOTT
      Dan l-istandard japplika għal dulliegħ ta’ varjetajiet (cultivars) ta’ Citrullus lanatus (Thunb.) Matsum. u Nakai maħsuba li jingħataw friski lill-konsumatur; id-dulliegħ maħsub għall-ipproċessar industrijali mhuwiex inkluż.
      II.   DISPOŻIZZJONIJIET TAL-KWALITÀ
      L-iskop tal-istandard huwa li jiġu ddefiniti r-rekwiżiti tal-kwalità tad-dulliegħ, wara l-preparazzjoni u l-ippakkjar.
      A.   Rekwiżiti minimi tal-kwalità
      Fil-kategoriji kollha, b'kunsiderazzjoni għad-dispożizzjonijiet speċjali għal kull kategorija u t-tolleranzi permessi, id-dulliegħ irid ikun:
      
                  —
               
               
                  intatt,
               
            
                  —
               
               
                  b’saħħtu; huma esklużi prodotti mħassra jew deterjorati li jirrenduhom mhux addatti għall-konsum,
               
            
                  —
               
               
                  nadif, prattikament ħieles għal kollox minn kull materjal barrani viżibbli,
               
            
                  —
               
               
                  prattikament mingħajr parassiti,
               
            
                  —
               
               
                  prattikament mingħajr ħsara kkaġunata mill-parassiti,
               
            
                  —
               
               
                  sod, u misjur biżejjed; il-kulur u t-togħma tal-polpa jridu jkunu konformi ma’ stat ta’ sajran suffiċjenti,
               
            
                  —
               
               
                  mhux maqsum,
               
            
                  —
               
               
                  mingħajr umdità esterna mhux normali,
               
            
                  —
               
               
                  mingħajr riħa u/jew togħma anormali.
               
            L-iżvilupp u l-kundizzjonijiet tad-dulliegħ iridu jkunu tali illi jgħinuhom:
      
                  —
               
               
                  jifilħu għall-ġarr u t-tqandil, u
               
            
                  —
               
               
                  jaslu f’kundizzjoni sodisfaċenti fil-post tad-destinazzjoni.
               
            B.   Rekwiżiti minimi tal-maturità
      Id-dulliegħ irid ikun żviluppa biżżejjed u jrid juri sajran suffiċjenti. L-indiċi refrattometriku tal-polpa, imkejjel fin-nofs tal-polpa tal-frotta u fil-livell tad-dijametru tagħha, irid ikun tal-inqas 8 %.
      C.   Klassifikazzjoni
      Id-dulliegħ huma kklassifikati fiż-żewġ kategoriji msemmija hawn taħt:
      
                  (i)
               
               
                  Kategorija I
                  Id-dulliegħ f’din il-kategorija jrid ikunu ta’ kwalità tajba. Irid ikun karatteristiku tal-varjetà partikolari.
                  Id-difetti ħfief li ġejjin jistgħu, madankollu, jiġu permessi, iżda dawn ma għandhomx jaffettwaw id-dehra ġenerali tal-prodott, il-kwalità, il-konservazzjoni u l-preżentazzjoni fl-imballaġġ:
                  
                              —
                           
                           
                              difett żgħir fil-forma,
                           
                        
                              —
                           
                           
                              difett żgħir fil-kulur tal-qoxra, kulur pallidu tal-qoxra fil-post fejn il-frotta kienet tmiss mal-art meta kienet qed tikber ma jitqiesx bħala difett,
                           
                        
                              —
                           
                           
                              xquq żgħar superfiċjali,
                           
                        
                              —
                           
                           
                              tebgħat żgħar fil-qoxra kkawżati minn taħkik jew ġarr, il-wiċċ totali tal-parti affettwata ma tistax tkun ikbar minn 6,25 % tal-frotta sħiħa.
                           
                        Iz-zokk tad-dulliegħa ma jistax ikun itwal minn 5 ċm.
               
            
                  (ii)
               
               
                  Kategorija II
                  Din il-kategorija tinkorpora fiha dulliegħ li ma jikkwalifikax għall-Klassi I imma li jissodisfa r-rekwiżiti minimi msemmijin hawn fuq.
                  Id-difetti li ġejjin huma aċċettabbli sakemm id-dulliegħ ikollu l-karatteristiċi essenzjali fir-rigward tal-kwalità, il-konservazzjoni u l-preżentazzjoni
                  
                              —
                           
                           
                              difetti fil-forma,
                           
                        
                              —
                           
                           
                              xquq żgħar superfiċjali,
                           
                        
                              —
                           
                           
                              difett żgħir fil-kulur tal-qoxra, kulur pallidu tal-qoxra fil-post fejn il-frotta kienet tmiss mal-art meta kienet qed tikber ma jitqiesx bħala difett fil-kulur tal-qoxra,
                           
                        
                              —
                           
                           
                              daqqiet ħfief,
                           
                        
                              —
                           
                           
                              tebgħat ħfief fil-qoxra kkawżati minn taħkik jew ġarr jew minn attakki ta’ parassiti jew mard, il-wiċċ totali tal-parti affettwata ma tistax tkun ikbar minn 12,5 % tal-frotta sħiħa
                           
                        
            III.   DISPOŻIZZJONIJIET DWAR ID-DAQS
      Id-daqs jiġi stabbilit bl-użin ta’ kull prodott. Il-piż minimu hu stabbilit għal 1 kg
      Jekk jiġu ppreżentati f’imballaġġi, id-differenza fil-piż bejn l-iktar frotta ħafifa u l-iktar frotta tqila fl-istess imballaġġ ma għandhiex tkun ikbar minn 2 kg jew 3,5 kg jekk l-aktar frotta ħafifa tkun tiżen 6 kg jew iktar.
      Din l-uniformità relattiva tal-piż mhijiex obbligatorja għad-dulliegħ ippreżentat bl-ingrossa.
      IV.   DISPOŻIZZJONIJIET DWAR IT-TOLLERANZI
      Huma permessi tolleranzi tal-kwalità u d-daqs f’kull imballaġġ, jew għal kull kunsinja ta’ prodotti ppreżentati bl-ingrossa, għall-prodotti li ma jissodisfawx ir-rekwiżiti tal-kategorija indikata.
      A.   Tolleranzi tal-kwalità
      
                  (i)
               
               
                  Kategorija I
                  10 % tan-numru jew tal-piż tad-dulliegħ li ma jissodisfawx ir-rekwiżiti tal-kategorija, imma li jissodisfaw dawk tal-kategorija II jew, eċċezzjonalment, li permessi fit-tolleranzi ta’ din il-kategorija.
               
            
                  (ii)
               
               
                  Kategorija II
                  10 % tan-numru jew tal-piż ta’ dulliegħ, li la jissodisfaw ir-rekwiżiti tal-klassi, u lanqas ir-rekwiżiti minimi, bl-eċċezzjoni ta’ frott li qed jitħassar jew milqut minn xi tip ta’ deterjorament ieħor li jirrendih mhux tajjeb għall-konsum.
               
            B.   Tolleranzi ta’ daqs
      Għall-kategoriji kollha: 10 % tan-numru jew tal-piż ta’ dulliegħ, li ma jissodisfawx il-kalibru indikat, iżda huma ikbar jew inqas mil-limitu ta’ 1 kg tal-iskala tal-kalibru identifikat.
      Madankollu, it-tolleranza ma tapplikax għal frott li jiżen inqas minn 800 g.
      V.   DISPOŻIZZJONIJIET LI GĦANDHOM X’JAQSMU MAL-PREŻENTAZZJONI
      A.   Uniformità
      Il-kontenut ta’ kull imballaġġ, jew lott ta’ prodotti li jkunu bl-ingrossa, iridu ikun uniformi u jkollu biss dulliegħ tal-istess oriġini, varjetà u kwalità.
      Il-parti li tidher tal-kontenut tal-ippakkjar, jew lott ta’ prodotti ppreżentati bl-ingrossa, trid tkun rappreżentattiva tal-kontenut kollu.
      Barra minn hekk, fil-kategorija I, il-forma u l-kulur tal-qoxra tad-dulliegħa jridu jkunu l-istess.
      Minkejja d-dispożizzjonijiet preċedenti f'dan il-punt, prodotti li jaqgħu taħt dan ir-Regolament jistgħu jkunu mħallta, f’imballaġġi għall-bejgħ ta' piż nett ta' tliet kilogrammi jew inqas, b'tipi differenti ta' frott u ħaxix frisk skont il-kundizzjonijiet stabbiliti fir-Regolament tal-Kummissjoni (KE) Nru 48/2003(4) (1).
      B.   L-ippakkjar
      Id-dulliegħ irid ikun ippakkjat b’tali mod li l-prodott jiġi protett sewwa.
      Il-materjal li jintuża fin-naħa ta’ ġewwa tal-pakkett, irid ikun ġdid, nadif u ta’ kwalità, sabiex tiġi evitata ħsara minn barra jew minn ġewwa lill-prodott. L-użu ta’ materjali u, partikolarment, karti jew timbri li jkollhom speċifikazzjonijiet kummerċjali huwa permess sakemm l-istampar jew l-ittikkettjar isiru b’linka jew kolla li ma jkunux tossiċi.
      It-tikketti mwaħħla individwalment fuq il-prodotti għandhom ikunu tali li, malli jitneħħew, ma jħallu ebda traċċi viżibbli ta’ kolla jew difetti fuq il-qoxra.
      L-imballaġġi, jew lott ta’ prodotti bl-ingrossa, iridu jkunu ħielsa minn affarijiet barranin.
      Dulliegħ ittrasportat bl-ingrossa jrid ikun separat mill-art u mill-ħitan tal-inġenji tat-trasport b’materjal protettiv addattat, li jrid ikun ġdid u nadif u li ma jkunx jista’ jagħti togħma jew riħa lill-frotta li mhijiex normali.
      C.   Preżentazzjoni
      Id-dulliegħ jista’ jiġi ppreżentat:
      
                  —
               
               
                  f’imballaġġi, inklużi kaxxi ta’ volumi kbar,
               
            
                  —
               
               
                  bl-ingrossa (tagħbija diretta fl-inġenju tat-trasport).
               
            VI.   DISPOŻIZZJONIJIET DWAR L-IMMARKAR
      Kull imballaġġ irid ikollu l-partikolaritajiet li ġejjin, f’ittri fi gruppi fuq l-istess naħa, immarkati b’mod ċar u li ma jitħassarx, u li jidhru minn barra.
      M’hemmx għalfejn li l-indikazzjonijiet imsemija fl-ewwel inċiż jitpoġġew fuq l-imballaġġ meta dawn ikollhom imballaġġi tal-bejgħ viżibbli minn barra u fuq kull wieħed minnhom ikun hemm l-indikazzjonijiet. Dawn il-pakketti ma għandhomx ikollhom indikazzjonijiet li jwasslu għal żbalji. Jekk il-pakketti jkunu fuq il-paletti, dawn l-indikazzjonijiet għandhom ikunu fuq dokument imwaħħal fejn jidher mill-inqas fuq żewġ naħat tal-paletta.
      Għal dak id-dulliegħ ittrasportat bl-ingrossa (ġarr dirett fl-inġenji tat-trasport) dawn il-partikolarijiet iridu jidhru fuq dokument li jkun mal-prodotti, u mwaħħal f’pożizzjoni li tidher fl-inġenji tat-trasport.
      Għal din it-tip ta’ preżentazzjoni, l-indikazzjoni tal-kalibru mhijiex obbligatorja.
      A.   Identifikazzjoni
      L-isem u l-indirizz ta’ min jippakkjah u/jew min jibgħatu.
      Dan it-tagħrif jista’ jkun mibdul:
      
                  —
               
               
                  għall-imballaġġi kollha bl-eċċezzjoni ta’ imballaġġi ippakkjati minn qabel, permezz tal-marka ta’ kodiċi maħruġa u aċċettata uffiċjalment li tirrappreżenta lil min jippakkjahom u/jew minn jibgħathom, bid-dikjarazzjoni “Min jippakkja u/jew Min jibgħat” (jew abbrevjazzjoni ekwivalenti);
               
            
                  —
               
               
                  għal imballaġġi ppakkjati minn qabel biss, bl-isem u l-indirizz ta’ bejjiegħ stabbilit fil-Komunità, bid-dikjrazzjoni “Ippakkjat għal:”. jew dikjarazzjoni ekwivalenti. F’dan il-każ, l-ittikkettjar għandu jinkludi wkoll kodiċi li jirrappreżenta lil min jippakkja u/jew min jibgħat. Il-bejjiegħ għandu jagħti l-informazzjoni kollha li korp ta’ spezzjoni jikkunsidra meħtieġ għat-tifsira ta’ dan il-kodiċi.
               
            B.   Natura tal-prodott
      
                  —
               
               
                  “Dulliegħ” jekk il-kontenut ma jidhirx minn barra,
               
            
                  —
               
               
                  isem tal-varjetà (fakultattiva).
               
            
                  —
               
               
                  il-kulur tal-polpa jekk ma jkunx aħmar,
               
            
                  —
               
               
                  “mingħajr żerriegħ” skont il-każ (2).
               
            C.   Oriġini tal-prodott
      
                  —
               
               
                  Pajjiż tal-oriġini u, eventwalment, iż-żona tal-produzzjoni jew l-isem nazzjonali, reġjonali jew lokali.
               
            D.   Speċifikazzjonijiet kummerċjali
      
                  —
               
               
                  kategorija,
               
            
                  —
               
               
                  kalibru (jekk ikun il-każ) espress f'piż minimu u massimu,
               
            
                  —
               
               
                  numru ta’ unitajiet (fakultattiva)
               
            
                  —
               
               
                  piż nett (fakultattiva).
               
            E.   Marka ta’ kontroll uffiċjali (fakultattiva)
      
         (1)  ĠU L 7, 11.1.2003, p. 65.
      
         (2)  Id-dulliegħ mingħajr żerriegħa jista’ jkun fih żerriegħa mhux żviluppat u, xi kultant, żerriegħa żviluppata.